बिना व्याख्याता के महाविद्यालय की कल्पना शायद ही कोई करें, लेकिन बाड़मेर जिले के सिवाना में यह स्थिति हो गई है। चार साल पहले खुले महाविद्यालय में राज्य सरकार अब तक स्थायी व्याख्याता नहीं लगा पाई है। हर सत्र में प्रतिनियुक्ति पर व्याख्याता लगा कर काम चलाया जा रहा है। अब तक तो एक-दो व्याख्याताओं के भरोसे महाविद्यालय चल रहा था, लेकिन पिछले दो दिन से यहां व्याख्याता नहीं है। एक मात्र व्याख्याता की प्रतिनियुक्ति समाप्त होने पर वह कार्य मुक्त हो चुका है। एेसे में बिना व्याख्याता के ही कॉलेज संचालित हो रहा है।